CELEX: 62012TN0088
Language: da
Date: 2012-02-20 00:00:00
Title: Sag T-88/12: Sag anlagt den 20. februar 2012 — Charron Inox og Almet mod Rådet

14.4.2012   
            
            
               DA
            
            
               Den Europæiske Unions Tidende
            
            
               C 109/32
            
         Sag anlagt den 20. februar 2012 — Charron Inox og Almet mod Rådet
   (Sag T-88/12)
   2012/C 109/65
   Processprog: fransk
   
      Parter
   
   
      Sagsøgere: Charron Inox (Marseille, Frankrig) og Almet (Satolas-et-Bonce, Frankrig) (ved advokat P.-O. Koubi-Flotte)
   
      Sagsøgt: Rådet for Den Europæiske Union
   
      Sagsøgernes påstande
   
   
               —
            
            
               Principalt annulleres Rådets forordning (EU) nr. 1331/2011 af 14. december 2011, idet den er baseret på utilstrækkelige økonomiske resultater.
            
         
               —
            
            
               Subsidiært annulleres artikel 2 i Rådets forordning (EU) nr. 1331/2011 af 14. december 2011, som medfører endelig opkrævning af den allerede opkrævede midlertidige antidumpingtold, idet denne opkrævning tilsidesætter princippet om beskyttelse af den berettigede forventning.
            
         
               —
            
            
               Mere subsidiært fastslås et ansvar uden for kontraktforhold for Unionen, som godkender, at der straks foretages en opkrævning, som på dette område skulle have været annonceret over for de berørte økonomiske aktører med en tilstrækkeligt lang frist til, at de havde haft mulighed for at planlægge deres økonomiske beslutninger med en tilstrækkelig grad af retssikkerhed.
            
         
               —
            
            
               Under alle omstændigheder tilkendes de sagsøgende selskaber refusion eller erstatning af følgende størrelsesorden:
               
                           —
                        
                        
                           Selskabet CHARRON INOX har som følge af betalingen af den omtvistede antidumpingtold lidt et tab på 89 402,15 EUR.
                        
                     
                           —
                        
                        
                           Selskabet ALMET — LE METAL CENTRE har som følge af betalingen af den omtvistede antidumpingtold lidt et tab på 375 493 EUR.
                        
                     
                           —
                        
                        
                           Selskaberne CHARRON INOX og ALMET — LE METAL CENTRE har som følge af betalingen af den omtvistede antidumpingtold lidt et fælles tab på 58 594 EUR, som selskaberne CHARRON INOX og ALMET — LE METAL CENTRE selv fordeler mellem sig.
                        
                     
                           —
                        
                        
                           Selskabet CHARRON INOX har som følge af de øgede omkostninger forbundet med nødvendigheden af at få forsyninger fra indiske leverandører lidt et tab på 57 883,18 EUR.
                        
                     
                           —
                        
                        
                           Selskabet ALMET — LE METAL CENTRE har som følge af de øgede omkostninger forbundet med nødvendigheden af at få forsyninger fra indiske leverandører lidt et tab på 66 578,14 EUR.
                        
                     
         
      Søgsmålsgrunde og væsentligste argumenter
   
   De søgsmålsgrunde og væsentligste argumenter, som sagsøgerne har anført til støtte for dette søgsmål til prøvelse af forordningen om indførelse af en endelig antidumpingtold og om endelig opkrævning af den midlertidige antidumpingtold på importen af visse sømløse rør af rustfrit stål med oprindelse i Folkerepublikken Kina (1), er i det væsentlige de samme som eller ligner dem, der er påberåbt i sag T-445/11, Charron Inox og Almet mod Kommissionen (2), vedrørende forordningen om indførelse af en midlertidig antidumpingtold på denne import (3).
   
      (1)  Rådets gennemførelsesforordning (EU) nr. 1331/2011 af 14.12.2011 om indførelse af en endelig antidumpingtold og om endelig opkrævning af den midlertidige antidumpingtold på importen af visse sømløse rør af rustfrit stål med oprindelse i Folkerepublikken Kina, EUT L 336, s. 6.
   
      (2)  EUT 2011 C 290, s. 18.
   
      (3)  Kommissionens forordning (EU) nr. 627/2011 af 27.6.2011 om indførelse af en midlertidig antidumpingtold på importen af visse sømløse rør af rustfrit stål med oprindelse i Folkerepublikken Kina, EUT L 169, s. 1.